OpenLLM-France/wikimedia huggingface dataset:
# Lycodon rufozonatus

Lycodon rufozonatus és una serp nocturna de la família Colubridae de l'Àsia oriental. Té una mida de 70 cm de llarg i es considera no verinosa. Es reconeixen dues subespècies, una de les quals és endèmica de les Illes Ryūkyū.

## Descripció

El Lycodon rufozonatus normalment creix fins a una longitud total d'uns 70 centímetres, arribant fins als 130 cm en casos extrems. El cap és llarg i relativament pla, i una mica separat del coll. Els ulls de mida mitjana surten lleugerament i tenen les pupil·les verticals. Les escates ventrals tenen una quilla forta, mentre que les escates dorsals només tenen una quilla lleugera; el recompte de l'escala sol ser de 17:17:15, però pot ser fins a 21:19:17.

## Distribució

El L. rufozonatus es troba a través d'una gran part de l'Àsia oriental, des de la península Coreana al nord (escampant-se fins a la part oriental de Rússia) fins al nord de Laos i el sud del Vietnam, la major part es troba a la Xina oriental. La població continental està classificada a la subespècie nominal (L. r. rufozonatus) una segona subespècie, L. r. walli, es troba a l'arxipèlag Ryukyu al sud del Japó.

## Comportament

El Lycodon rufozonatus viu en una varietat àmplia d'hàbitats, es poden trobar des del nivell del mar fins a alçades de 2000 metres i comunament a prop de les planes, se'l troba a terra, ocasionalment se l'ha vist nedant als corrents, és nocturn, s'alimenta de peixos, granotes, sargantanes, serps i aus joves. El L. rufozonatus té una disposició lleu a enroscar-se en una massa esfèrica amagant el cap quan se li acosten, també pot ser impredictible i algunes fàcilment arriben a mossegar. Hi ha molt pocs reports clínics sobre la toxicologia de les mossegades de L. rufozonatus. L'espècie sembla no ser verinosa. El L. rufozonatus pot estar infectada per tenies del gènere Spirometra. El consum de carn crua de L. rufozonatus ha resultat en casos d'esparaganosi humana a Corea i al Japó.

## Referències

* 1 2 3 «Dinodon rufozonatum». Clinical Toxinology Resources. University of Adelaide. [Consulta: 6 setembre 2012].
* ↑ Natalia B. Ananjeva. «Red-banded snake Dinodon rufozonatum (Cantor, 1840)». A: The Reptiles of Northern Eurasia: Taxonomic Diversity, Distribution, Conservation Status. 47. Pensoft Publishers, 2006, p. 141. ISBN 9789546422699.
* ↑ Gordon Charles Cook & Alimuddin Zumla. Manson's Tropical Diseases. 22nd. Elsevier Health Sciences, 2009, p. 1662. ISBN 9781416044703.

## Enllaços externs

* Leonhard Stejneger (en anglès) United States National Museum Bulletin, 58, 1907.
# Bern

«Bern» té aquests significats:
* Toponímia:
** Bern (Kansas), població dels Estats Units a l'estat de Kansas
** Bern (alemany) o Berna (català), ciutat i la capital del cantó de Berna i de Suïssa
** Bern (alemany) o districte de Berna (català), divisió administrativa del Cantó de Berna (Suïssa)
** Bern (alemany) o cantó de Berna (català), cantó de Suïssa
** Flughafen Bern-Belp (alemany) o Aeroport de Berna-Belp (català), aeroport que dona servei a Berna
** New Bern, població dels Estats Units a l'estat de Carolina del Nord
* Organitzacions:
** Universität Bern (alemany) o Universitat de Berna (català), universitat suïssa a la ciutat de Berna
** Fussballclub Bern, club de futbol de la ciutat de Berna (Suïssa)
* Miscel·lània: Stéphane Bern (Lió, 1963), escriptor, actor, locutor de ràdio i presentador de televisió franco-luxemburguès
# Les Tribunes (Sant Pol de Mar)

Les Tribunes és un monument del municipi de Sant Pol de Mar (Maresme) inclòs en l'Inventari del Patrimoni Arquitectònic Català.

## Descripció

Casa modernista situada a un punt elevat de Sant Pol, al c/ Manzanillo, format per una sola façana de cases nobles amb jardí davanter i orientada cap a mar.
Fa cantonada i té quatre façanes, la principal mirant al mar. És de planta baixa rectangular, dos pisos i àtic, i coberta plana de rajol. La façana principal, malmesa durant els anys quaranta del segle XX amb la supressió d'una gran tribuna de ferro i vidre, conserva les finestres ovalades del segon pis, els arcs de les llindes, les formes ondulants del balcó del primer pis i la barana de ferro forjat. També hi ha petites rajoles vidriades de formes florals sobre les obertures. El color blanc dels murs amaguen l'aspecte originari de la casa, de maó vist intercalat amb paret blanca. L'àtic, de construcció recent, ocupa tres quartes parts del terrat.

## Referències

* 1 2 «Les Tribunes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Kampsville

Kampsville és una vila dels Estats Units a l'estat d'Illinois. Segons el cens del 2000 tenia 350 habitants.

## Demografia

Segons el cens del 2000, Kampsville tenia 302 habitants, 133 habitatges, i 82 famílies. La densitat de població era de 114,3 habitants/km².
Dels 133 habitatges en un 26,3% hi vivien nens de menys de 18 anys, en un 46,6% hi vivien parelles casades, en un 11,3% dones solteres, i en un 38,3% no eren unitats familiars. En el 33,1% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,2% tenia menys de 18 anys, un 7,9% entre 18 i 24, un 25,5% entre 25 i 44, un 19,9% de 45 a 60 i un 22,5% 65 anys o més.
L'edat mediana era de 40 anys. Per cada 100 dones de 18 o més anys hi havia 89,3 homes.
La renda mediana per habitatge era de 26.875 $ i la renda mediana per família de 28.750 $. Els homes tenien una renda mediana de 34.250 $ mentre que les dones 17.500 $. La renda per capita de la població era de 13.158 $. Aproximadament el 22,6% de les famílies i el 24,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kampsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Kampsville». American Fact Finder. Oficina del Cens dels Estats Units, 12-01-2010.
# Vilmar Ediciones

Vilmar Ediciones nom comercial de l'empresa Vilmar Ediciones, S. A. va ser una editorial, ubicada a Barcelona, que va publicar diverses col·leccions de literatura juvenil, contes encunyats i còmics a les dècades dels setanta i vuitanta del segle passat. Se l'adscriu a l'anomenat mercat de la pobresa. Vilmar va començar produint revistes de gènere de l'oest, que després simultani amb les de terror, produïdes a la calor de l'èxit de Dossier Negro (1968) d'Ibero Mundial de Ediciones, i bèl·liques. L'editorial es va fundar el 1970 i es va dissoldre el gener del 1987.

## Notes

* ↑ Mercat de la pobresa, segons l'expressió encunyada per l'equip de la revista teòrica "Bang!" i assumida per la resta de crítics del medi, és el nom amb què es designa el conjunt de publicacions produïdes des de finals dels anys seixanta a mitjans dels setanta per editorials com Petronio (1969), Pined (1971), Producciones Editorials (1971), Ursus (1972), Vilmar (1972) o Maisal (1973). El mateix fenomen, en repetir-se a finals dels anys 80, va rebre el nom de Mercat suburbial.

## Referències

* 1 2 CUADRADO, Jesús. Atlas español de la cultura popular: De la historieta y su uso, 1873-2000.. Madrid: Ediciones Sinsentido/Fundación Germán Sánchez Ruipérez 2 v, 2000. ISBN 84-89384-23-1.
* ↑ José María Delhom. Catálogo del tebeo en España. 1865/1980. Barcelona: Círculo del Comic, S.A./CESA id = ISBN 84-8449-221-4, 1989.
* ↑ «VILMAR EDICIONES, S. A.». Tebeosfera. Asociación Cultural Tebeosfera (ACyT), 2008. [Consulta: 8 octubre 2022].
# Resolució 1394 del Consell de Seguretat de les Nacions Unides

La Resolució 1394 del Consell de Seguretat de les Nacions Unides, adoptada per unanimitat el 27 de febrer de 2002 després de reafirmar totes les resolucions anteriors del Sàhara Occidental i el seu compromís d'aconseguir una solució duradora a la disputa, el Consell va prorrogar el mandat de la Missió de Nacions Unides pel Referèndum al Sàhara Occidental (MINURSO) fins al 30 d'abril de 2002.
El Consell de Seguretat es va comprometre a considerar al Secretari General les "quatre opcions" del Kofi Annan per al futur del procés de pau del Sàhara Occidental descrit en el seu informe, assenyalant que ni el Marroc ni el Front Polisario, no havien cooperat plenament amb les Nacions Unides en la solució de la seva disputa. Ls quatre opcions eren:
* La represa de la implementació del Pla de Regularització sense requerir acords d'ambdues parts;
* El Enviat Personal del Secretari General James A. Baker III revisaria l'acord marc que es presentaria a les parts de forma no negociable;
* El Enviat Personal del Secretari General, James A. Baker III, determinaria si les parts discutirien una divisió del Sàhara Occidental;
* La terminació de l'operació de la MINURSO.

## Vegeu també

* Zona Lliure
* República Àrab Sahrauí Democràtica
* Mur marroquí
* Llista de resolucions del Consell de Seguretat de les Nacions Unides 1301 a la 1400 (2000 – 2002)

## Referències

* ↑ «Security Council extends MINURSO's mandate to 30 April 2002». United Nations, 27-02-2002.
* ↑ Annan, Kofi. «Report of the Secretary-General on the situation concerning Western Sahara». United Nations News Centre. [Consulta: 19 febrer 2002].
* ↑ «Western Sahara: Security Council approves two-month extension of UN mission». United Nations News Centre, 27-02-2002.

## Enllaços externs

* PDF Text de la Resolució a UN.org
# Gran Paradiso

El Gran Paradiso (francès: Grand Paradis) és una muntanya de 4.061 m del massís homònim dins els Alps de Graies, administrativament situat a les regions de la Vall d'Aosta i el Piemont (Itàlia).

## Classificació

Segons la SOIUSA, la classificació del Mont Sernio és la següent:
* Gran part: Alps occidentals
* Gran sector: Alps del nord-oest
* Secció: Alps de Graies
* Subsecció: Alps del Gran Paradiso
* Supergrup: Massís del Gran Paradiso
* Grup: Grup del Gran Paradiso-Roccia Viva
* Subgrup: Subgrup del Gran Paradiso
* Codi: I/B-7.IV-A.2.a

## Referències

* ↑ «Alféo a Summitpost.Org» (en anglès). summitpost. [Consulta: 6 octubre 2014].
* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.
# Lycodon travancoricus

Lycodon travancoricus, també coneguda com a serp llop de Travancore, és una espècie de serp de la família dels colúbrids.

## Referències

* ↑ Reptile Database
# Ben Arous

Ben Arous (àrab: بن عروس, Bin ʿArūs, pronunciat localment Ben ʿArūs) és una ciutat de Tunísia, capital de la governació homònima. El municipi té 74.932 habitants (2004), dels quals només 36.000 són dins la delegació o mutamadiyya de Ben Arous (2004).

## Història

La ciutat es va construir a la plana de Sidi Fathallah i va prendre el nom d'un sant musulmà que es diu que curava l'esterilitat de les dones. Va morir el 1444 i la seva zàuiya va originar la ciutat.
Fou en el lloc que ara ocupa la ciutat que es va lliurar la batalla d'Ad Decimum, en la qual Belisari va derrotar els vàndals i va posar fi al seu domini a les províncies d'Àfrica (13 de setembre del 533).
Durant el protectorat francès (1881-1956) la part alta de la ciutat (el turó al sud-oest de la vida del tren) es va dir Fochville, mentre la part baixa (al nord de la via del tren) va dur el nom de Ben Arous.

## Economia

El municipi és principalment agrícola amb cultiu de cereals.

## Administració

És el centre de la delegació o mutamadiyya homònima, amb codi geogràfic 13 51 (ISO 3166-2:TN-12), dividida en sis sectors o imades:
* Ben Arous Est (13 51 51)
* Cité Ibn Arafa (13 51 52)
* El Mehiri (13 51 53)
* Ben Arous Ouest (13 51 54)
* Sidi Ben Arous (13 51 55)
* Cité El Iskane (13 51 56)
Al mateix temps, forma una municipalitat o baladiyya (codi geogràfic 13 11), dividida en quatre circumscripcions o dàïres:
* Ben Arous Est (13 11 11)
* Ben Arous Ouest (13 11 12)
* La Nouvelle Médina (13 11 13)
* Sidi Mosbah (13 11 14)

## Agermanaments

Està agermanada amb Saint Etienne (França, 26 de gener de 1994).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 41-44. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 134. ISSN: 1737-7838 [Consulta: 18 agost 2021].

## Enllaços externs

* Ben Arous - Lloc web oficial
# Vaja-Pxavela

Luki Pavlóvitxa Razikaixvili, rus: Луки Павловича Разикашви́ли, en georgià ლუკა პავლეს ძე რაზიკაშვილი, més conegut pel nom artístic de Vaja-Pxavela (en georgià: ვაჟა-ფშაველა rus: Важа Пшавела), (Txargali, 26 de juliol de 1861 - Tbilisi, 10 de juliol de 1915) fou un poeta i escriptor georgià, un clàssic de la literatura georgiana contemporània.
Nasqué a la petita vila de Txargali (província de Pxavi, Geòrgia Oriental). Es graduà en el seminari pedagògic de Gori i durant dos anys va estudiar a la unitat de Sant Petersburg (Rússia). Després tornà a Geòrgia i treballà com a mestre de georgià.
Vaja-Pxavela morí el 1915, a Tbilisi.

## Obres

* Aluda Ketelauri és un poema èpic que es va publicar per primera vegada a Tbilisi de 1888 i és una expressió tardana d'aquest gènere en la Literatura georgiana.
* Amfitrió i hoste o Stumar-maspindzeli és un poema èpic que es va publicar per primera vegada a Tbilisi de 1893 i és una expressió tardana d'aquest gènere en la Literatura georgiana
* Altres poemes són "Bakhtrioni", "Gogotur i Apxina", Gvelismtxameli (Menja-colobres), "Eteri", "Mindia", etc.). Els seus treballs han estat traduïs a més de vint idiomes. També ha estat una figura representativa del moviment nacional d'alliberament de Geòrgia.

## Bibliografia

* Grigol Robakidze, "Georgian Poet Vazha Pshavela".- J. "Russkaya Mysl", agost 1911 (rus)
* Isidore Mantskava, "Vazha Pshavela".- J. "Damoukidebeli Sakartvelo", Paris, No: 119, 1935, pp. 9-11 (georgià)

## Enllaços externs

* (rus) Лука Павлович Разикашвили (Важа Пшавела): Biografia en rus.
* (georgià) ვაჟა-ფშაველა (ლუკა რაზიკაშვილი) Arxivat 2007-09-27 a Wayback Machine.: Biografia en Georgià.
# Resolució 1392 del Consell de Seguretat de les Nacions Unides

La Resolució 1392 del Consell de Seguretat de les Nacions Unides fou adoptada per unanimitat el 31 de gener de 2002. Després de recordar les resolucions anteriors sobre Timor Oriental (Timor-Leste), en particular les resolucions 1272 (1999) i 1338 (2001), el Consell va prorrogar el mandat de l'Administració de Transició de les Nacions Unides a Timor Oriental (UNTAET) fins al 31 de maig de 2002.
El Consell de Seguretat va elogiar el treball de la UNTAET i del Representant Especial del Secretari General per establir les bases per a la transició de Timor Oriental a la independència d'Indonèsia. Va recordar l'aprovació de l'Assemblea Constituent per declarar la independència el 20 de maig de 2002. El secretari general Kofi Annan havia recomanat que el mandat fos estès fins que s'assolís la independència i el Consell va esperar propostes del Secretari General per a una missió successora de les Nacions Unides després de la independència.
La UNTAET havia estat reduint la seva dimensió a causa de l'estabilització de la situació a Timor Oriental, i la Resolució 1392 va ser l'última vegada que es va prorrogar el mandat abans de l'establiment de la Missió de Suport de les Nacions Unides a Timor Oriental.

## Referències

* ↑ «Security Council extends mandate of United Nations Administration in East Timor to 20 May 2002». United Nations, 31-01-2002.
* ↑ Doyle, Michael W.; Sambanis, Nicholas Making war and building peace: United Nations peace operations. Princeton University Press, 2006, p. 249. ISBN 978-0-691-12275-5.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)
* Crisi del Timor Oriental (1999)
* Ocupació de Timor Oriental per Indonèsia
* Força Internacional per Timor Oriental
* Administració de Transició de les Nacions Unides per a Timor Oriental

## Enllaços externs

* PDF Text de la Resolució a UN.org
# Gerard Wessels

Gerard Wessels (1924 - 1989) fou un atleta neerlandès, especialista en el salt de llargada, que va competir durant les dècades de 1940 i 1950.
En el seu palmarès destaca una medalla de plata en la prova del salt de llargada al Campionat d'Europa d'atletisme de 1950, rere Torfi Bryngeirsson, i el campionat nacional de llargada de 1950.

## Millors marques

* Salt de llargada. 7,38m (1950)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Senioren Mannen» (en neerlandès), 14-07-2018. [Consulta: 16 maig 2020].
# Ben Burtt

Benjamin "Ben" Burtt, Jr. (Jamesville, Nova York, 12 de juliol de 1948) és un dissenyador de so, muntador, director de cinema, guionista i actor de veu estatunidenc. Ha treballat com a dissenyador de so en diverses pel·lícules, com ara les sèries de pel·lícules La guerra de les galàxies i Indiana Jones, ET, l'extraterrestre i WALL·E.

## Premis i nominacions
### Premis

* 1979: BAFTA al millor so per La guerra de les galàxies
* 1983: Oscar a la millor edició de so per ET, l'extraterrestre
* 1990: Oscar a la millor edició de so per Indiana Jones i l'última croada

### Nominacions

* 1981: BAFTA al millor so per Star Wars episodi V: L'Imperi contraataca
* 1982: BAFTA al millor so per A la recerca de l'arca perduda
* 1984: Oscar al millor so per Star Wars episodi VI: El retorn del Jedi
* 1984: Oscar a la millor edició de so per Star Wars episodi VI: El retorn del Jedi
* 1984: BAFTA al millor so per Star Wars episodi VI: El retorn del Jedi
* 1985: BAFTA al millor so per Indiana Jones i el temple maleït
* 1989: Oscar a la millor edició de so per Willow
* 1990: Oscar al millor so per Indiana Jones i l'última croada
* 1990: BAFTA al millor so per Indiana Jones i l'última croada
* 1997: Oscar al millor curtmetratge documental per Special Effects: Anything Can Happen
* 2000: Oscar a la millor edició de so per Star Wars: Episode I - The Phantom Menace
* 2000: BAFTA al millor so per Star Wars: Episode I - The Phantom Menace
* 2009: Oscar a la millor edició de so per WALL·E
* 2009: BAFTA al millor so per WALL·E
* 2010: BAFTA al millor so per Star Trek

## Referències

* ↑ «Biografia a l'IMDb». [Consulta: 17 maig 2014].
# Laura Welch Bush

Laura Welch Bush (Midland, Texas, 4 de novembre de 1946), bibliotecària de professió, és l'esposa del president George W. Bush i va ser la primera dama dels Estats Units del 2001 al 2009. Bush va exercir anteriorment com a primera dama de Texas entre 1995 i 2000. També és la nora de l'expresident George HW Bush.
Nascuda a Midland, Texas, Bush es va graduar a la Southern Methodist University el 1968 amb una llicenciatura en educació i va agafar una feina com a professora de secundària. Després d'aconseguir el seu màster en biblioteconomia a la Universitat de Texas a Austin, va treballar com a bibliotecària.
Bush va conèixer el seu futur marit, George W. Bush, el 1977, i es van casar més tard aquell any. La parella va tenir filles bessones el 1981. La implicació política de Bush va començar durant el seu matrimoni. Va fer campanya amb el seu marit durant la seva infructuosa candidatura de 1978 al Congrés dels Estats Units, i més tard per a la seva exitosa campanya de governador de Texas.
Com a primera dama de Texas, Bush va implementar moltes iniciatives centrades en la salut, l'educació i l'alfabetització. Entre 1999 i 2000, va ajudar el seu marit a fer campanya per a la presidència de diverses maneres, com ara pronunciant un discurs principal a la Convenció Nacional Republicana de 2000, que va cridar la seva atenció nacional. Es va convertir en primera dama després que el seu marit fos inaugurat com a president el 20 de gener de 2001.
Situada per The Gallup Organization com una de les primeres dames més populars, Bush va estar involucrada en les qüestions nacionals i mundials durant el mandat de Bush. Va defensar els seus interessos en l'educació i l'alfabetització mitjançant l'establiment del National Book Festival anual el 2001, i va encoratjar l'educació a escala mundial. També va avançar les causes de les dones a través de les organitzacions The Heart Truth i Susan G. Komen for the Cure. Va representar els Estats Units durant els seus viatges a l'estranger, que tendien a centrar-se en la conscienciació sobre el VIH/SIDA i la malària.

## Referències

* ↑ «Laura Welch Bush». The White House.
* ↑ «Biography of Mrs. Laura Welch Bush». whitehouse.gov. [Consulta: 23 juny 2009].
* ↑ «Laura Bush First Ladies Biography». National First Ladies' Library. Arxivat de l'original el 9 maig 2012. [Consulta: 23 juny 2016].
* ↑ «Texas Governor George W. Bush: An Inventory of First Lady Laura Bush's Files (Part I) at the Texas State Archives, about 1994–1999, bulk 1995–1999». University of Texas at Austin. Arxivat de l'original el 11 octubre 2008. [Consulta: 25 maig 2008].
* ↑ Jones, Jeffery M «Laura Bush Approval Ratings Among Best for First Ladies». Gallup Organization, 09-02-2006 [Consulta: 27 maig 2008].
* ↑ “Laura Bush Announces Foundation and Festival.(wife of President George Bush).” American Libraries (Chicago, Ill.) 32, no. 8 (2001): 16
# Kàmnev

Kàmnev (en rus: Камнев) és un poble (un khútor) de l'óblast d'Astracan, a Rússia, segons el cens del 2010 tenia 43 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].